പുനീത് സഹായിച്ചിരുന്ന 1800 വിദ്യാര്ത്ഥികളുടെയും പഠനച്ചെലവ് ഏറ്റെടുത്ത് വിശാല് കന്നഡ സിനിമയിലെ സൂപ്പര്സ്റ്റാര് പുനീത് രാജ്കുമാറിന്റെ അപ്രതീക്ഷിത വിയോഗം സമ്മാനിച്ച ഞെട്ടലില് നിന്നും ഇനിയും മോചിതരായിട്ടില്ല കുടുംബാംഗങ്ങളും സുഹൃത്തുക്കളും ആരാധകരും. ഒരു നടന് മാത്രമായിരുന്നില്ല ആരാധകര്ക്കും പ്രിയപ്പെട്ടവര്ക്കും പുനീത്. നിരവധിയേറെ ജീവകാരുണ്യപ്രവര്ത്തനങ്ങള് നടത്തിയിരുന്ന മനുഷ്യസ്നേഹി കൂടിയായിരുന്നു അദ്ദേഹം. അച്ഛന് രാജ്കുമാര് തുടങ്ങിവച്ച ജീവകാരുണ്യപ്രവര്ത്തനങ്ങള് ഏറ്റെടുത്തു നടത്തുകയായിരുന്നു പുനീതും. 45 ഫ്രീ സ്കൂളുകള്, 26 അനാഥാലയങ്ങള്, 19 ഗോശാലകള്, 19 വൃദ്ധസദനങ്ങള് എന്നിവയെല്ലാം പുനീത് നോക്കി നടത്തിയിരുന്നു. നിര്ധനരായ 1800 വിദ്യാര്ത്ഥികളുടെ പഠനച്ചെലവും പുനീത് വഹിച്ചിരുന്നു. ഇപ്പോഴിതാ, പുനീത് സഹായിച്ചിരുന്ന 1800 വിദ്യാര്ത്ഥികളുടെയും പഠനച്ചെലവ് ഏറ്റെടുക്കുകയാണ് പ്രശസ്ത തമിഴ് താരം വിശാല്. വിശാലും ആര്യയും പ്രധാന വേഷത്തിലെത്തുന്ന എനിമി എന്ന ചിത്രത്തിന്റെ പ്രീ റിലീസ് ഇവന്റിനിടെയാണ് വിശാല് ഇക്കാര്യം വെളിപ്പെടുത്തിയത്. പുനീത് രാജ്കുമാര് നല്ലൊരു നടന് മാത്രമല്ല, നല്ല സുഹൃത്ത് കൂടിയാണ്. അദ്ദേഹത്തെ പോലെ ഇത്രയേറെ ഡൗണ് ടു എര്ത്ത് ആയൊരു സൂപ്പര് സ്റ്റാറിനെ ഞാന് കണ്ടിട്ടില്ല. നിരവധി സാമൂഹിക പ്രവര്ത്തനങ്ങളും അദ്ദേഹം ചെയ്യുന്നുണ്ടായിരുന്നു. പുനീത് രാജ്കുമാര് സൗജന്യ വിദ്യാഭ്യാസം നല്കിയിരുന്ന 1800 വിദ്യാര്ത്ഥികളെ അടുത്ത വര്ഷം മുതല് പരിപാലിക്കുമെന്ന് ഞാന് വാഗ്ദാനം ചെയ്യുന്നു, വിശാല് പറഞ്ഞു. പുനീത് രാജ്കുമാറിന്റെ മരണം: വാട്സ്ആപ്പ് സന്ദേശത്തില് പറയുന്നതെല്ലാം വ്യാജം സ്ഥിരീകരണവുമായി ഡോക്ടര്